Ինչ վերաբերում է հարցին, թե հնարավո՞ր է, որ «ԵԾԿ» նախագահ Զարուհի Փոստանջյանին չեն հրավիրել այն պատճառով, որ նա համաժողովը «դժոխքի» չվերածի, Արմեն Աշոտյանն ասաց. «Այլաբանություն չփնտրեք, բայց այպիսի մի ճշմարտություն կա. բոլոր նորմալ մարդիկ դժոխքից կա՛մ վախենում են, կա՛մ չեն ուզում այնտեղ հայտնվել: Մի խոսքով՝ դժոխքը չեն վայելում: Եթե մարդը կամ քաղաքական ուժը ասում է, որ դժոխք է ստեղծելու և եթե նա պատրաստ է այդ դժոխքը վայելել, ուրեմն մի բան այն չէ, պրոբլեմ է: Չես կարող այլոց համար ստեղծել դժոխք, իսկ դու մնաս դրախտում, որովհետև գոնե պետք է լինես այդտեղ՝ խարույկը ջերմ պահելու համար: Հետևաբար, եթե դժոխքից հաճույք պետք է ստանալ, ուրեմն դա, մեղմ ասած, քաղաքական նման դիրքորոշում է, կամ՝ չար ուժեր պետք է ներկայացնես, որպեսզի դժոխքից հաճույք ստանաս»: